**Ava Marie DuVernay**, nada en Long Beach (California) o 24 de agosto de 1972, é unha directora, guionista, publicitaria de filmes e distribuidora de filmes estadounidense. No Festival de Cinema de Sundance de 2012, DuVernay gañou o Premio á Mellor Dirección pola súa segunda longametraxe, *Middle of Nowhere*, converténdose na primeira muller afroamericana en gañalo. Polo seu traballo en *Selma*, DuVernay foi a primeira directora negra en ser candidata ao Globo de Ouro e tamén foi a primeira directora negra en ter un filme candidato ao Óscar ao mellor filme.

Traxectoria
-----------

### Primeiros anos

DuVernay naceu en Long Beach e creceu en Lynwood, California (preto de Compton) e graduouse en 1990 na High School Saint Joseph en Lakewood. Na Universidade da California, nos Ánxeles (UCLA), estudou inglés e estudos afroamericanos.

Durante as súas vacacións de verán, viaxaba á casa de infancia do seu pai, Murray May (que non estaba lonxe de Selma, Alabama). DuVernay dixo que eses veráns influenciaran a creación de *Selma*, porque o seu pai vira a marcha de Selma a Montgomery cando neno.

### Carreira

O seu primeiro interese foi no xornalismo, unha escolla influenciada por unha bolsa na CBS News, onde foi designada para axudar a cubrir o xuízo do asasinato de O. J. Simpson. Quedou desilusionada co xornalismo no entanto, e decidiu cambiar á publicidade e, eventualmente, abrir a súa propia empresa de relacións públicas, a Axencia DuVernay.

#### Cinema

DuVernay fixo súa estrea como directora de cinema en 2008 co documental *This Is the Life*, unha historia do movemento artístico *Good Life Cafe* nos Ánxeles. DuVernay comezou con documentais porque poden ser feitos cun orzamento menor que unha longametraxe, e podería aprender o negocio ao realizalos.

En 2011 estreouse a primeira longametraxe de ficción de DuVernay, *I Will Follow*, un drama protagonizado por Salli Richardson-Whitfield. A tía de DuVernay, Denise Sexton, foi a inspiración para o filme, que lle custou a DuVernay 50 000 dólares e foi realizado en catorce días. Roger Ebert considerouno "un dos mellores filmes que vin sobre como chegar a un acordo coa morte dun ser querido". *I Will Follow* participou na selección oficial da AFI Fest, Pan-African Film Festival, Urbanworld e no Festival Internacional de Cinema de Chicago.

No verán de 2011, DuVernay comezou a produción da súa segunda longametraxe, *Middle of Nowhere*. O filme foi adquirido pola AFFRM e Participant Medía no Festival de Cinema Sundance de 2012, onde participou na competición e recibiu o Premio á Mellor Dirección para DuVernay, a primeira muller afroamericana que o recibiu. DuVernay tamén gañou o Independent Spirit John Cassavetes Award polo seu traballo no filme.

A ESPN encargou a DuVernay producir e dirixir *Venus Vs.*, un documental sobre a loita de Venus Williams polo premio en diñeiro para súa serie de filmes *Nine for IX*, que se emitiu o 2 de xullo de 2013.

En 2015, DuVernay estaba en consideración para dirixir e posibelmente coescribir o filme da Marvel Studios, *Black Panther*. Segundo se conta, a disputa estaba entre ela e Ryan Coogler, con Coogler conseguindo finalmente o traballo.

DuVernay foi encargada polo Museo Nacional Smithsonian de Historia e Cultura Afroamericana para crear un filme para a abertura do museo. *August 28: A Day In The Life Of A People* conta a historia a través dos eventos que aconteceron na mesma data, 28 de agosto. O filme de 22 minutos inclúe a Lupita Nyong'o, Don Cheadle, Regina King, David Oyelowo, Angela Bassett, Michael Ealy, Gugu Mbatha-Raw, André Holland e Glynn Turnman. Céntrase nos eventos que envolveron o asasinato de Emmett Till, o discurso do Dr. Martin Luther King, "Teño un soño", o furacán Katrina e a noite en que o entón senador Barack Obama aceptou o nomeamento demócrata para a presidencia en 2008.

Ava DuVernay, David Oyelowo e Colman Domingo promovendo o filme *Selma* en 2015.
DuVernay dirixiu *Selma*, un filme cun orzamento de 20 millóns de dólares producido pola Plan B Entertainment, sobre Martin Luther King, Lyndon B. Johnson e as protestas de Selma a Montgomery en marzo de 1965. O filme foi lanzado en 25 de decembro de 2014 con aclamación da crítica.

Houbo controversia significativa sobre *Selma* e a súa descrición das accións de Lyndon Johnson como retratado no filme. O ex-asesor de política interna de Johnson, Joseph A. Califano, Jr. criticou a DuVernay por ignorar e falsificar a historia, e particularmente por suxerir que Johnson apoiara reticentemente os esforzos de King e que enviara o FBI para investigalo.

O filme de DuVernay reescribiu a maioría do guión orixinal de Paul Webb, cunha maior énfase en King e as persoas de Selma como figuras centrais. En resposta ás críticas dos historiadores e dos medios que a acusaron de reescribir irresponsabelmente a historia para retratar a súa propia axenda, DuVernay sinalou que o filme non é "un documental, non son unha historiadora, son unha contadora de historias".

*Selma* foi candidata ao mellor filme e mellor canción orixinal nos Óscar, mais non á mellor dirección. A falta de diversidade nas candidaturas aos Óscar 2014 foi un tema forte na prensa. Selma gañou o premio á mellor canción (*Glory*). DuVernay declarou que non tiña expectativas en ser nomeada para que a omisión a incomodase, mais ficou magoada porque non fose candidato o actor David Oyelowo. En canto á cuestión da diversidade racial nos premios, afirmou que os obstáculos para as persoas de cor seren representadas nos Óscar son sistémicos.

En xullo de 2016, o Festival de Cinema de Nova York fixo o anuncio sorpresa de que *13th*, documental dirixido por DuVernay, abriría o festival. Até o anuncio non se fixera ningunha mención do filme pola directora nin por Netflix, o distribuidor do filme.

#### Televisión

DuVernay dirixiu o episodio 3.8 de *Scandal* titulado "Vermont is for Lovers, Too".

En 2015, DuVernay foi a produtora executiva e dirixiu o piloto para a serie da CBS, *For Justice*, protagonizada por Anika Noni Rose.

Ese mesmo ano, anunciou que estaba a crear e producir unha serie dramática, *Queen Sugar*, ao lado de Oprah Winfrey. O drama foi axustado para ser emitido na Oprah Winfrey Network. En 2016, DuVernay anunciou que a actriz Rutina Wesley fora escollida para o papel principal. A serie estreouse en 2016 con aclamación da crítica.

#### Distribuidora

En 2010 DuVernay creou AFFRM (African-American Film Festival Releasing Movement), a súa propia empresa para distribuír filmes feitos ou centrados en persoas negras. DuVernay refírese a AFFRM como "non tanto un negocio, senón un chamamento á acción".

Aínda que a construción de sólidas bases de negocios para os filmes é unha prioridade, DuVernay resalta que a forza motriz da organización é o activismo.

En 2015 a empresa mudou o seu nome por ARRAY, prometendo un novo foco nas mulleres cineastas.

Notas
-----

1. ↑  Demby, Gene (30 de xaneiro de 2012). "Sundance 2012: Ava DuVernay Becomes First Black Woman To Win Best Director Prize For *Middle Of Nowhere*. On June 22, 2015 she was announced as the director of the upcoming Marvel film Black Panther.". *Huffington Post*.
2. ↑  Barnes, Brooks (27 de xaneiro de 2012). "Market for Films Signals Good, Not Great, Year for Sundance". *The New York Times*.
3. ↑  Dargis, Manohla (27 de xaneiro de 2012). "Amazing Child, Typical Grown-Ups". *The New York Times*.
4. ↑  Savali, Kirsten West (29 de xaneiro de 2012). "Straight Outta Compton: Ava Makes Black History At Sundance!". *NewsOne*.
5. ↑  "Golden Globes: 'Selma's' Ava DuVernay Becomes First Black Woman to Receive Director Nomination". *The Hollywood Reporter*.
6. ↑  Suskind, Alex (17 de decembro de 2014). "How Ava DuVernay struck a chord with Selma". *The Guardian*.
7. 1 2 3  "Ava DuVernay". biography.com/A&E Television Networks.
8. ↑  "SJ Alumna Receives A Golden Globe Nomination" Arquivado 05 de maio de 2015 en Wayback Machine.. *St. Joseph's High School*.
9. 1 2  Wright, Bekah (1 de outubro de 2012). "Direct Action". *UCLA Magazine*.
10. 1 2  Traister, Rebecca (2016-09-19). "In Conversation: Ava DuVernay". New York Magazine.
11. ↑  Simon, Bob (8 de febreiro de 2015). "Where 'Selma' Meets Hollywood" (TV interview/segment). *60 Minutes*. CBS News.
12. ↑  Edwards, Gavin (5 de xaneiro de 2015). "We Shall Overcome: Ava DuVernay on Making 'Selma'". *Rolling Stone*.
13. ↑  Rickey, Carrie (2012-10-05). "She's a Graduate of an Unusual Film School". New York Times.
14. ↑  Stewart, Alicia W. (25 de outubro de 2012). "Filmmaker Ava DuVernay uses a lens of legacy" Arquivado 07 de novembro de 2018 en Wayback Machine.. *CNN*.
15. ↑  Brown, Emma (11 de outubro de 2012). "In the Middle of Somewhere with Ava DuVernay and Emayatzy Corinealdi". *Interview Magazine*.
16. ↑  "Middle of Nowhere – Writer/Director Ava DuVernay". *Filmmaker Magazine*.
17. ↑  Ebert, Roger. "Ebert Presents review of *I Will Follow*" Arquivado 15 de xuño de 2011 en Wayback Machine.. *Ebert Presents: At the Movies*.
18. ↑  "Nine for IX: 'Venus Vs.'". *ESPN*.
19. ↑  Davis, Rachaell (22 de setembro de 2016). "Why Is August 28 So Special To Black People? Ava DuVernay Reveals All In New NMAAHC Film". *Essence*.
20. ↑  Jagernauth, Kevin (20 de xuño de 2014). "Ava DuVernay's 'Selma' Enters Oscar Race, Sets Christmas Day Release". *Indiewire*.
21. ↑  Chariton, Jordan (8 de xaneiro de 2015). "'Selma' Director Ava DuVernay 'Baffled' By LBJ Controversy (Video)". *The Wrap*.
22. 1 2  Schuessler, Jennifer (31 de decembro de 2014). "Depiction of Lyndon B. Johnson in 'Selma' Raises Hackles". *The New York Times*.
23. ↑  Califano Jr. Joseph A. (26 de decembro de 2014). "The movie 'Selma' has a glaring flaw". *The Washington Post*.
24. ↑  Brody, Richard (29 de decembro de 2014). "The Crucial Lessons of Democracy in "Selma"". *The New Yorker*.
25. ↑  Milliken, Mary (6 de xaneiro de 2015). "'Selma' director makes history before awards are bestowed" Arquivado 09 de outubro de 2015 en Wayback Machine.. *Reuters*.
26. ↑  "List of 87th Academy Award Winners" Arquivado 23 de febreiro de 2015 en Wayback Machine.. *ABC News*. Associated Press
27. ↑  Goodman, Amy (27 de xaneiro de 2015). "Selma Director Ava DuVernay on Hollywood's Lack of Diversity, Oscar Snub and #OscarsSoWhite Hashtag". *Democracy Now!*.
28. ↑  Cox, Gordon (19 de xullo de 2016). "2016 New York Film Festival to Open With Ava DuVernay Documentary 'The 13th'". *Variety*.
29. ↑  Obenson, Tambay A. (12 de xullo de 2013). "Ava DuVernay Will Direct An Episode Of 'Scandal' Next Season" Arquivado 21 de decembro de 2014 en Wayback Machine.. *Indiewire*.
30. ↑  Goldberg, Lesley (10 de marzo de 2015). "'Selma's' Ava DuVernay 'For Justice'". *The Hollywood Reporter*.
31. ↑  Andreeva, Nellie (2 de febreiro de 2015). "Oprah Winfrey To Co-Star In & Co-Create With 'Selma' Filmmaker Ava DuVernay 'Queen Sugar' OWN Drama Series". *Deadline.com*.
32. ↑  Slezak, Michael. "Rutina Wesley Lands Lead in OWN's Ava DuVernay Drama Queen Sugar".
33. ↑  *Queen Sugar*
34. ↑  Cieply, Michael (7 de xaneiro de 2011). "Building an Alliance to Aid Films by Blacks". *The New York Times*.
35. ↑  Martin, Michael T.; DuVernay, Ava (1 de xaneiro de 2015). "Conversations with Ava DuVernay: "A Call to Action": Organizing Principles of an Activist Cinematic Practice". *Black Camera*. **6** (1): 57–91. ISSN 1947-4237.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ava DuVernay Modificar a ligazón no Wikidata*** |

### Ligazóns externas

* Páxina oficial Arquivado 08 de xullo de 2016 en Wayback Machine.
* Ava DuVernay en *Makers: Women Who Make America*

* Portal:Muller
* Portal:Cine

|  |  |
| --- | --- |
| Control de autoridades | 
* Wd: Q4827381
* WorldCat
* VIAF: 181761687
* Allmovie: p564064
* AlloCiné: 505305
* BNE: XX5537379
* BNF: 169896032
* Box Office Mojo: avaduvernay
* CineRessources: 402722
* GND: 1073302040
* IMDb: nm1148550
* ISNI: 000000035624500X
* LCCN: no2011127416
* Munzinger: 00000030346
* NTA: 392803321
* SUDOC: 188224491
* TMDb: 929825
* WikiTree: DuVernay-36

 |